
PROJEKTS uz 26.06.2026.
Vēlamais izskatīšanas laiks: domes ārkārtas sēdē 01.07.2026.
sagatavotājs: Ainārs Liniņš
ziņotājs: Ainārs Liniņš 

LĒMUMS
Ādažos, Ādažu novadā
				
2026. gada 1. jūlijā								Nr. 	
Par futbola laukuma ierīkošanu Garciemā
Pašvaldība vietējās rīcības grupas “Jūras Zeme” rīkotā projektu konkursa mērķa “1.2. Infrastruktūras, kas nepieciešama piekrastes resursu ilgtspējīgai izmantošanai attīstība, pilnveide un izveide”, Eiropas Jūrlietu, zvejniecības un akvakultūras fonda projekta Nr. 25-04-UL06-U31421.101-000002 “Sporta laukumu ierīkošana Garciemā” ietvaros 2025.–2026. gadā realizēja projektu “Sporta laukuma ierīkošana Garciemā”, Garciemā, Carnikavas pagastā, izveidojot basketbola laukuma ar vienu grozu un volejbola laukumu. 
Vienlaikus Carnikavas pagasta iedzīvotāju padome aicināja pašvaldību apsvērt iespēju pašvaldības zemes gabala teritorijā ierīkot zāliena laukumu un divus futbola vārtus.
Garciems ir trešais lielākais ciems Ādažu novadā, kur 8 % iedzīvotāju ir bērni vecumā līdz 14 gadiem un 8 % – jaunieši no 15 līdz 24 gadu vecumā. 
Sporta un atpūtas funkciju attīstībai Garciema ciema teritorijā pašvaldībai ir pieejams zemes gabals ar kadastra Nr. 80520081331 (turpmāk – zemes gabals), kas ir piemērots sporta infrastruktūras paplašināšanas vajadzībām.
Centrālās pārvaldes Sporta nodaļa ierosina zemes gabalā ierīkot dabīgo futbola laukumu, veicot regulāru zāles pļaušanu un virsmas sagatavošanu, iegādāties un uzstādīt divus mazos futbola vārtus (2 m x 3 m), kā arī labiekārtot laukumam pieguļošo teritoriju, aprīkojot to ar vairākiem soliem un atkritumu urnu. 
Plānotās izmaksas futbola vārtu iegādei un uzstādīšanai ir 2000 euro, ko iespējams nodrošināt no pašvaldības 2026. gada budžeta nesadalītajiem finanšu līdzekļiem. Plānotās izmaksas vienas atkritumu urnas iegādei ir 200 euro, no pašvaldības aģentūras “Carnikavas komunālserviss” resursiem.
Laukuma sagatavošanu, zāles pļaušanu, solu un urnu uzstādīšanu var nodrošināt ar pašvaldības aģentūras “Carnikavas komunālserviss” resursiem. 
Finansējumu turpmākai futbola vārtu uzturēšanai 2027. gadā un turpmāk būs jāparedz Sporta nodaļas budžeta tāmēs, bet zemes īpašuma uzturēšanai - p/a “Carnikavas komunālserviss” budžeta tāmēs.
Plānotās darbības atbilst Ādažu novada Ilgtspējīgas attīstības stratēģijas līdz 2037. gadam un Ādažu novada Attīstības programmas (2021.–2027. gadam) vidēja termiņa prioritātēm:
1) “VTP4: Aizsargāta un sakopta dabas vide brīvā laika pavadīšanas iespējām dabā” rīcības virziena “RV4.2: Dabas parka “Piejūra” attīstība” uzdevumiem “U4.2.1: Īstenot novada ilgtspējīgas attīstības intereses dabas parka “Piejūra” teritorijā” un “U4.2.2: Ilgtspējīgi iekļaut dabas parku “Piejūra” novada atpūtas un sporta aktivitātēs”;
2) “VTP5: Resursu efektīva izmantošana un attīstība” rīcības virzienam “RV5.1: Pašvaldības nekustamo īpašumu attīstība, pašvaldības teritorijas labiekārtošana”;
3) “VTP10: Sporta aktivitāšu pieejamība un daudzveidība” rīcības virziena “RV10.1: Sporta veidiem nepieciešamās infrastruktūras attīstība” uzdevumam “U10.1.1: Ierīkot jauniešu aktīvās atpūtas un ekstrēmo sporta veidu infrastruktūru (velo pumpu trases, skeitparki, kāpšanas sienas u.tml.), t.sk. novada ciemos” (pasākums “C10.1.1.2. Sporta aktivitāšu zonu izveide ciemos”).
Pamatojoties uz Pašvaldību likuma 4. panta pirmās daļas 2. un 7. punktu, Ādažu novada pašvaldības dome
NOLEMJ:
1. Atbalstīt dabīga futbola laukuma ierīkošanu Garciemā, Carnikavas pagastā, Ādažu novadā zemes gabalā ar kadastra Nr. 80520081331.
2. Centrālās pārvaldes Sporta nodaļai nodrošināt divu mazo futbola vārtu (2 m x 3 m) iegādi, organizēt to uzstādīšanu, kā arī nodrošināt vārtu uzturēšanu lietošanas kārtībā.
3. Pašvaldības aģentūrai “Carnikavas komunālserviss” 1. punktā norādītā īpašuma sakārtošanu izmantošanai dabīga futbola laukuma vajadzībām, aprīkot tam pieguļošo teritoriju ar  diviem koka guļbaļķu soliem un  vienu atkritumu urnu, kā arī nodrošināt laukuma zāles regulāru pļaušanu, virsmas uzturēšanu, atkritumu savākšanu no urnām un šajā punktā minētā aprīkojuma uzturēšanu lietošanas kārtībā.
4. Centrālās pārvaldes Finanšu nodaļai organizēt grozījumu veikšanu pašvaldības 2026. gada budžetā, asignējot 2000 euro Sporta nodaļas budžetā tāmē lēmuma 2. punkta izpildei.
5. Pašvaldības izpilddirektoram veikt lēmuma 2. punkta izpildes kontroli.


Pašvaldības domes priekšsēdētājs						G. Miglāns 

